A filmkészítők

Az emailcím megtekintéséhez javascript szükséges.

Írj nekünk:

Matusik Szilárd – rendező, vágó



2007-ben végzett a Budapesti Műszaki Egyetem villamosmérnöki szakán, ahol a Budavári Schönherz Stúdió vezetője és a Simonyi Károly Szakkollégium vezetőségének tagja volt 1 évig. 2003 óta dolgozik a televíziós műsorgyártásban főleg vágó és utómunka-rendező pozícióban. Az elmúlt egy évtizedben az összes jelentősebb magyar tévécsatornának dolgozott: RTL KLUB, TV2, MTV, Viasat3, stb. 2006-ban alapította meg Flame Film Bt. nevű saját műsorgyártó cégét, mellyel az utóbbi 9 évben reklámfilmeket, videoklipeket, tv műsorokat, dokumentumfilmeket gyártott. A VIASAT3-on futó Éden Hotel sorozat két évadának vezetővágója és utómunka-rendezője volt. Az M1-en újraindult Játék Határok Nélkül 2014-es évadának utómunka-rendezője, a komplett utómunka gyártója, a TV2-re gyártott Éden Hotel 2015-ös évadának műszaki vezetője volt.

Csépai Gábor- riporter, narrátor, a Vakondok ötletgazdája

A Vörösmarty Mihály Gimnázium dráma tagozata után az Eszterházy Károly Főiskola kommunikáció és történelem szakán folytatta tanulmányait. Már gyerekkorában feltűnt több reklámfilmben, szerepelt a Kölyökidő című tévéműsorban, és a Kockás Füzet című tévéfilmben is. Később a Szeress Most! című tévésorozat egyik főszereplőjeként tűnt fel újra a képernyőn. 2004-ben megalapította saját zenekarát Stylaw néven, mellyel egyből megnyerték a VIVA tehetségkutató versenyén a zsűri különdíját. 2007-ben országos hírnevet hozott neki a ”Terézanya Csapjad!” című remix, mely rövid idő alatt több mint egymilliós nézettséget ért el az interneten. Később Karányi Fonogram díjat nyert Aerodynamics című albumán is közreműködött. Tv-s munkáit a TV2-n futó Tájvadász című műsorban, valamint a magyar Music TV Pixel, Blokk és Greatest Hits című műsoraiban folytatta, mint műsorvezető és szerkesztő. A TV után a filmgyártásban helyezkedett el, több, Magyarországon forgó reklám-, és nagyjátékfilm produkciós csapatának tagjaként, mint például a Hercules, Spy, Inferno, stb. 2010-től a Class Fm rádió Csiszár Jenő vezette műsorának zenei szerkesztője volt. Dj Savage-el közös zenei rendezvénysorozatuk a Subcultutre Revolution mára az ország egyik legismertebb alternatív elektronikus zenei eseményévé vált. Jelenlegi zenei formációjával, a Saverne-nel, többek között a Punnany Massif előzenekaraként is találkozhatott már a közönség, Carry On című számuk pedig a 2015-ös Hegyalja Fesztivál himnusza lett.

szerkesztő, produkciós és rendező asszisztens

2008-ban az ELTE-n végzett kommunikáció és művelődésszervező szakokon. 1 évet az online médiában dolgozott, mint újságíró, majd a TV2 Akadémia elvégzése után olyan műsorok szerkesztője lett, mint a TV2-n futó Hal a Tortán, Megasztár 5, Divatkreátor, a Viasat3-ra gyártott Arany Part az MTV kvízműsora a Maradj Talpon!, vagy az RTL Klub Konyhafőnök Junior című műsora. A Costa Rica-n forgatott, 2015-ös Éden Hotel reality sorozat egyik line producere. Szerkesztői munkái mellett az egyes műsorok castingjában és részt vett, az M1-en újraindult Játék Határok Nélkül 2014-es évadának casting rendezője.